Þar segir að við rannsókn málsins hafi héraðssaksóknari ekki leitað til Deutche Bank eða skiptastjóra tveggja aflandsfélaga til að fá upplýsingar sem skipti höfuðmáli við úrlausn sakamálsins . Í ákæru var því haldið fram að við lánveitinguna hafi ýmsar reglur Kaupþings banka hf. verið brotnar . Málið hefur hringlast í dómskerfinu CLN-málið hefur hringlast í dómskerfinu þar sem í fyrstu atrennu voru allir ákærðu sýknaðir fyrir Héraðsdómi , málinu var síðar aftur áfrýjað til Hæstaréttar en nýjar upplýsingar um að Deutsche Bank í London hefði greitt þrotabúi háar fjárhæðir bárust áður en það var tekið fyrir í Hæstarétti að nýju . Með samkomulaginu skuldbatt bankinn sig til þess að greiða Kaupþingi ehf. 212,5 milljónir evra gegn því að fallið verði frá málarekstrinum . Fjallað var um efnisatriði þessarar formhliðar málsins á vef Hæstaréttar á sínum tíma . Þar sagði : „ Það er skilyrði þess að sakfellt verði fyrir umboðssvik samkvæmt 249. gr. almennra hegningarlaga að ákærður maður hafi haft tiltekna aðstöðu til þess að skuldbinda annan mann eða lögaðila , að hann hafi misnotað þessa aðstöðu sína og með því valdið þeim , sem hann skuldbatt , verulegri fjártjónshættu . Þar sem ákæra í málinu er reist á þeim grundvelli að lánin sem Kaupþing banki hf. veitti eignarhaldsfélögum þeim sem í ákæru greinir , samtals að fjárhæð 510.000.000 evrur , hafi ekki greiðst til baka og séu Kaupþingi banka hf. glötuð , en nú hefur verið lagt fram samkomulag sem felur í sér að Deutsche Bank AG hefur skuldbundið sig til að greiða 425.000.000 evrur af þeirri fjárhæð hefur Hæstiréttur tekið ákvörðun um að nauðsynlegt verði að sakamálið gegn ákærðu verði í fyrstu umferð að minnsta kosti flutt um tvö atriði , sem lúta að formi þess . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .